Strand opgegrawe op soek na Gert van Rooyen-slagoffers | Maroela Media
Strand opgegrawe op soek na Gert van Rooyen-slagoffers
Die toneel waar daar gegrawe word. Foto met vergunning van Fokus.
'n Span polisie-ondersoekers het met opgrawings begin op Blythedale-strand in KwaZulu-Natal op soek na die oorskot van slagoffers van die pedofiel Gert van Rooyen.
Alet van Rensburg Wright, uitvoerende regisseur van die SABC2-program Fokus, is op die toneel en het aan Maroela Media gesê hulle het sowat 15 maande gelede opnuut met 'n ondersoek begin na die meisies wat deur Van Rooyen en Joey Haarhoff ontvoer is en nooit weer gesien is nie.
"Ons het in Maart verlede jaar 'n wenk gekry wat ons na Blythedale gelei het. Ons het baie ernstig begin navorsing doen en met mense gepraat. Die saak wat ons aan die polisie voorgelê het, was sterk genoeg dat hulle nou met opgrawings begin het."
Volgens Van Rensburg Wright is daar 'n stormwaterafvoerpyp in die omgewing waar daar gegrawe word. Volgens die inligting wat gekry is, is die liggame van twee meisies moontlik êrens in die omgewing. Fokus saai Sondagaand om 18:00 op SABC2 'n spesiale program hieroor uit.
Haarhoff en Van Rooyen.
Van Rooyen en Haarhoff se huis in 1996 gesloop nadat die erf jare vantevore omgedolwe is sonder dat daar enigiets gevind is.
Grondgrypsaak: 'Speel Malema vir tyd?'
Pta-tiener deur tuinier en makker beroof
Shame miskien sal daar berusting kom.
Dit sal wonderlik wees as hul iets kry, ek kan my nie indink aan die jare van wonder nie. Ek self wonder ook saam met hierdie ouers en familie al die jare. Hoe hartseer ookal as hul oorskot gevind is, kan mens ten minste vrede kry dat hul nie as sekslawe of iets dergeliks iewers in 'n vreemde land sit en selfs nie eens meer weet wie hulle is nie.
Ek kan nou nog nie glo dat die polisie destyds so dom was nie!! Hoekom het hulle nie hul kans behoorlik afgewag om van Rooyen hulle te oorrompel nie!! Dié jaagtog het hulle gedwing tot selfmoord of hulle is aangehelp deur die polisie!!
Hoop hull vind die oorskot van die meisies want hulle lewe nie meer nie. Van Rooyen sou hom en Joey sou hulle nie self om die lewe gebring het as hulle nog gelewe het nie.